钦定古今图书集成/明伦汇编/官常典/第251卷 > 《文渊阁落成驾幸视谢表》杨荣
## 钦定古今图书集成/明伦汇编/官常典/第251卷 > 《文渊阁落成驾幸视谢表》杨荣

“具官呈杨荣等。兹者钦蒙圣驾临幸文渊阁，周视臣
等寓直之所，时颁恩命，增益室宇，兼赐饮馔器用，周
悉备至。圣恩广大，感戴惟深，谨上表称谢者。臣等诚
懽诚忭，稽首顿首上言：伏以日月光华，当大圣龙兴
之运；车书混一，正文明天启之时。銮御幸临，儒绅遭
遇。恭惟皇帝陛下，神圣天锡，刚健日新。典章法度之
弘修；功成理定，华夏蛮貊之率俾。”近悦远来。万几馀
间，怡神稽古。六龙捧御，宠顾延英。上深轸于天心，𫖯
垂矜于寒士。广其室宇，遂凉燠之攸宜；给以饔飧，兼
什器之咸备。凡百所用，靡一勿周。“同乾坤覆载之恩，
喻父母生成之赐。”皆是皇上圣仁广大，明睿照临，溥
德泽于万方，施由侍从；昭礼文于千“载，高出古今。所
以致海宇之雍熙，所以隆皇图于永久。臣等深惭末
学，幸际明时。被沭恩荣，匪名言之可罄；策励驽钝，岂
报效之敢忘。端秉寅诫，恭陈申谢。龙翔凤翥，瞻五彩
于中天；春育海涵，祝万年之圣寿。无任瞻天仰圣”《云
云》。